Tërmeti në Japoni ul importet dhe eksportet me SHBA
Japonia partneri i katërt më i rëndësishëm tregtar për Shtetet e Bashkuara të Amerikës
Japonia është partneri i katërt më i madh tregtar i Shteteve të Bashkuara dhe shkëmbimet tregtare u rritën gjatë dy muajve të parë të këtij viti, para tërmetit dhe cunamit. Tani, dy nga portet më të mëdha amerikane kanë filluar të ndjejnë ndikimin e katastrofës mbi importet japoneze. Merr kohë që artikujt elektronikë dhe pjesët e makinave të mbërrijnë në një port të Japonisë dhe pastaj, duhet deri në dy javë të kalojnë oqeanin për në Amerikë. Edhe eksportet e disa produkteve nga Shtetet e Bashkuara në Japoni janë ndërprerë. Çdo ditë, anijet nga Azia arrijnë në portet e Los Anxhelosit dhe Long Beach. Këto dy porte, që ndodhen pranë njëri tjetrit në bregun perëndimor amerikan, janë më të ngarkuarit në Shtetet e Bashkuara. Dhe Japonia, është partnerja e dytë më e madhe tregtare e të dy porteve së bashku. Zëdhënësi Filip Senfild thotë se mallrat japoneze zënë 15 për qind të tregëtisë së përgjithshme në portin e Los Anxhelosit. Shumica e importeve nga Japonia janë pjesë makinash dhe automjete. Makinat e markës Nissan hyjnë përmes portit të Los Anxhelosit. Ndërsa Long Beach është një nga portet ku hyjnë makinat e firmës Toyota. Art Wong është zëdhënësi i Portit Long Beach: E njëjta gjë po ndodh me pjesët e makinave. Por importet nga Japonia nuk janë të vetmet që janë ngadalësuar. Edhe disa eksporte nga Shtetet e Bashkuara janë ndërprerë. Xho Lobju filloi eksportin e produkteve të kompanisë Lobju Citrus në Japoni më shumë se 30 vjet më parë. Ai thotë se normalisht, 40 për qind e eksporteve të tij të portokalleve paketohen dhe dërgohen në Japoni. Që nga tërmeti, ai ka vërejtur një rënie prej 10 deri në 15 për qind. Zoti Lobju thotë se humbjet vijnë nga disa probleme që filluan me anulimet e porosive javën e parë pas tërmetit. Dhe pastaj ndodhi kriza në uzinën bërthamore të Fukushimës. Kur portokallet arrinin në Japoni, kishte probleme me transportin dhe me energjinë elektrike për t’i mbajtur ato të ngrira. Zoti Lobju thotë se japonezët nuk po blejnë shumë portokalle nga Kalifornia edhe për shkak Zyrtarët në të dy portet, Los Anxhelos dhe Long Beach, thonë se eksportet nga Shtetet e Bashkuara mund të rriten për dru dhe paisje për rindërtimin e Japonisë pas tërmetit. Megjithatë, thonë ata, do të marrë javë e ndoshta muaj deri sa të krijohet një ide më e qartë se sa ka ndikuar tërmeti në Japoni tek importet dhe eksportet. Dhe do të duhet akoma më shumë kohë para se tregtia me Japoninë të kthehet në nivelin e mëparshëm.